[{"text_idx": "#000000", "text": "Vali valdkond ja vo\u0303rdle pakkumisi:"}, {"text_idx": "#000001", "text": "2021. septembriga vo\u0303rreldes on fikseeritud hinnaga elektripaketid kallinenud ligi 35%, mo\u0308o\u0308dunud aasta septembriga vo\u0303rreldes ligi 145%"}, {"text_idx": "#000002", "text": "Tarbijad seisavad ta\u0308na valiku ees \u2013 kas fikseerida hind ko\u0303rgete elektrihindadega vo\u0303i loota olukorra normaliseerumisele ning liituda bo\u0308rsipaketiga. Erapooletu vo\u0303rdlusportaali looja Kert Valbeti so\u0303nul vo\u0303ib hinnatundlik tarbija, kes ta\u0308na su\u0308damerahu huvides ja o\u0303igustatult fikseerib kallinemise kartuses suhteliselt ko\u0303rge hinnaga elektri, igal ajal 30-pa\u0308evase etteteatamisega vahetada enda paketi asjaolude muutudes soodsama fikseeritud hinna vo\u0303i bo\u0308rsipaketi vastu. Valbet on seisukohal, et kui tarbijat bo\u0308rsipaketi hinnako\u0303ikumised ja viimase aja rekordid finantsiliselt palju ei mo\u0303juta, vo\u0303ib ta bo\u0308rsipaketti ja\u0308a\u0308da, kuna pikemas perspektiivis on see olnud soodsam ning eeldatavasti on seda ka tulevikus."}, {"text_idx": "#000003", "text": "Toome siinkohal hetke soodsaima fikseeritud paketi na\u0308ite, kus hinna muutused on na\u0308idatud graafikuna. Lisame, et soodsaima bo\u0308rsipaketi marginaal oli paar kuud tagasi 0,18 senti/kWh ning ta\u0308na on see 0,23 senti/kWh, ehk hind on to\u0303usnud 27%:"}, {"text_idx": "#000005", "text": "Huvitav on asjaolu, et kuu aega tagasi oli elektri hind isegi ta\u0308nasest kallim, mis na\u0308itab mu\u0308u\u0308jate tulevikuvaadete erakordset muutumist u\u0308he kuu va\u0308ltel."}, {"text_idx": "#000006", "text": "Antud paketi hinnaajaloo graafik on interaktiivselt saadaval ka ko\u0303igi teiste pakettide juures elekrihind.ee vo\u0303rdlusportaalis."}, {"text_idx": "#000007", "text": "Elektrihind.ee asutaja Kert Valbeti so\u0303nul so\u0303ltub fikseeritud ja bo\u0308rsipakettide vahel valiku tegemine tarbija rahakoti vo\u0303imest suuremaid ko\u0303ikumisi taluda. \u201cKui tarbija on hinnako\u0303ikumiste osas tundlik, tasub vo\u0303rrelda fikseeritud pakettide hindu turul ning so\u0303lmida soodsaim fikseeritud leping. Siinkohal on oluline meeles pidada, et kui liitute fikseeritud hinna paketiga ta\u0308naste ko\u0303rgete hindade juures, tuleb kevadel uuesti hindu kontrollida ja olulise languse korral paketti vahetada \u2013 seda saab vajadusel teha igal ajal tasuta ning ei ole vahet, millise paketi valite vo\u0303i millise lo\u0303petate. Kui aga hinnako\u0303ikumised ja viimase aja elektrihinna rekordid on finantsiliselt talutavad, vo\u0303ib otsustada bo\u0308rsipaketi kasuks, kuna pikemas perspektiivis on see olnud soodsam ning eeldatavasti on seda ka tulevikus,\u201d so\u0303nas Valbet."}, {"text_idx": "#000008", "text": "Elektri- kui ka gaasimu\u0308u\u0308ja vahetamise protsess on suurematel mu\u0308u\u0308jatel veebipo\u0303hine, vo\u0303tab aega ku\u0308mme minutit ja on tarbijatele tasuta. Ka kindlaks perioodiks so\u0303lmitud fikseeritud lepingu saab lihtsasti ning lisakuludeta lo\u0303petada ja alustada uut kasvo\u0303i igal kuul. Vahetusprotsessiga ei teki elektri- vo\u0303i gaasitarne katkestusi ning uus mu\u0308u\u0308ja lo\u0303petab vana lepingu tarbija eest ise. Mu\u0308u\u0308ja vahetus toimub enamasti ja\u0308rgmise kuu alguses."}, {"text_idx": "#000009", "text": "Elektrihind.ee on 2012 aastal loodud erapooletu vo\u0303rdlusportaal, mis aitab Eesti inimesel elektri pakettide valikul paremaid otsuseid teha."}, {"text_idx": "#000010", "text": "Ma\u0308rkso\u0303nad: Elektrihind, elektripaketi vahetimine, elektripakett, energiaturg, hinnavo\u0303rdlus, soodsaim elektripakett"}, {"text_idx": "#000011", "text": "Telli iga-aastane elektri ning gaasi turuhindade vo\u0303rdlus endale"}]